Γεώργιος Σκουταρίδης

Ο Γεώργιος Σκουταρίδης (1885–1962) ήταν Κύπριος αθλητής ο οποίος ειδικευόταν στα 110 μέτρα με εμπόδια και στο άλμα εις μήκος. Το προσωπικό ρεκόρ του στα 110 μέτρα με εμπόδια ήταν 16.6 και στο άλμα εις μήκος 6.35, που τα πραγματοποίησε το 1908. 

Συμμετείχε σε δύο Ολυμπιακούς Αγώνες χωρίς να έχει διακρίσεις. Σε εθνικό επίπεδο, ο Σκουταρίδης κέρδισε επτά μετάλλια στο Πανελλήνιο Πρωτάθλημα Στίβου και τέσσερα στους Πανιώνιους Αγώνες. Ο Σκουταρίδης σε όλα τα χρόνια της σταδιοδρομίας του αγωνιζόταν για την Ελλάδα, και ανήκε στο τμήμα στίβου του Πανελλήνιου Γ.Σ. έως το τέλος της καριέρας του το 1909.

 Σταδιοδρομία 

Γεννήθηκε το 1885 στην Κύπρο και ασχολήθηκε με τον αθλητισμό κατά την διάρκεια των σπουδών του στην Αθήνα, όπου παρακολούθησε σπουδές στον τομέα της οινοβιομηχανίας. Το 1904 συμμετείχε στο Τρίτο Πανελλήνιο Πρωτάθλημα Στίβου που διεξήχθη στο Παναθηναϊκό Στάδιο της Αθήνας από 6 έως 9 Μαΐου, κερδίζοντας το χρυσό μετάλλιο στα 110 μέτρα με εμπόδια. Ο Σκουταρίδης τερμάτισε πρώτος με επίδοση 19.0 μπροστά από τον Γεώργιο Ισηγόνη του Πανιωνίου Γ.Σ.Σ. με επίδοση 19.8. 

Στο Πανελλήνιο Πρωτάθλημα Στίβου του 1906 που πραγματοποιήθηκε στις 16 έως 19 Μαρτίου στο Παναθηναϊκό Στάδιο, κατέκτησε την δεύτερη θέση στο ίδιο αγώνισμα με επίδοση 19.4 πίσω από τον Αλέξανδρο Τουφερή του Εθνικού Γ.Σ. που έκανε χρόνο 19.2. Τον ίδιο χρόνο πήρε μέρος στους Μεσοολυμπιακούς Αγώνες που έλαβαν τόπο στις 22 Απριλίου έως τις 2 Μαΐου στο Παναθηναϊκό Στάδιο της Αθήνας.

Στις 29 Μαρτίου του 1907, συμμετείχε στους αθλητικούς αγώνες προς τιμήν του βασιλιά της Ιταλίας Βιτόριο Εμμανουέλε που διοργανώθηκαν στο Παναθηναϊκό Στάδιο της Αθήνας, ο οποίος πραγματοποιούσε επίσημη επίσκεψη στην Ελλάδα. Ο Σκουταρίδης κατέκτησε το χρυσό μετάλλιο στα 110 μέτρα με εμπόδια με επίδοση 19.2 μπρόστα από τον Α. Ραγκαβόπουλο του Πειραϊκού Συνδέσμου. Την ίδια χρονιά κέρδισε δύο χρυσά μετάλλια στο Πανελλήνιο Πρωτάθλημα Στίβου  που διεξήχθη στο Παναθηναϊκό Στάδιο της Αθήνας στις 24 έως 29 Απριλίου, στα αγωνίσματα 110 μέτρα με εμπόδια και άλμα εις μήκος. Στα 110 μέτρα με εμπόδια τερμάτισε με χρόνο 17.8 μπροστά από τους Αλέξανδρο Τουφερή του Πανελλήνιου Γ.Σ., με επίδοση 18.0 και Γεώργιο Κασσάρ του Πανιωνίου Γ.Σ.Σ. που κατέλαβαν την δεύτερη και την τρίτη θέση αντίστοιχα. Στο άλμα εις μήκος ο Σκουταρίδης κατέκτησε την πρώτη θέση με επίδοση 6.01. Τη δεύτερη θέση κέρδισε ο Π. Οικονομίδης του  Πανελλήνιου Γ.Σ, με επίδοση 5,965 και την τρίτη ο Νικόλαος Ανδρεαδάκης του Πανιωνίου Γ.Σ.Σ., με επίδοση 5.93.

 Προσωπικά ρεκόρ 

110 μέτρα με εμπόδια – 16.6 (1908)
Άλμα εις μήκος – 6.35 (1908)

 Επιτεύγματα 
 Εθνικές διοργανώσεις 
1904Πανελλήνιο Πρωτάθλημα ΣτίβουΑθήνα 1ος 110 μέτρα με εμπόδια19.01906Πανελλήνιο Πρωτάθλημα ΣτίβουΑθήνα 2ος 110 μέτρα με εμπόδια19.4100 χρόνια Νεοελληνικού Αθλητισμού 1830-1930, Παύλος Ν. Μανιτάκης, ιδιωτική έκδοση, Αθήνα 1962, σελ. 167, Ανακτήθηκε 19 Ιουλίου 20151907Αγώνες προς τιμήν του βασιλιά της ΙταλίαςΑθήνα 1ος 110 μέτρα με εμπόδια19.2Πανελλήνιο Πρωτάθλημα ΣτίβουΑθήνα 1ος110 μέτρα με εμπόδια17.8 1ος Άλμα εις μήκος6.011908Πανελλήνιο Πρωτάθλημα ΣτίβουΑθήνα 1ος110 μέτρα με εμπόδια16.6 ν.π.ρ 1οςΆλμα εις μήκος6.351909Πανελλήνιο Πρωτάθλημα ΣτίβουΑθήνα 1ος 1428 μέτρα σκυταλοδρομία3:18.6

 Διεθνείς διοργανώσεις 
Εκπροσωπώντας την 22px Ελλάδα1906Μεσοολυμπιακοί ΑγώνεςΑθήνα, Ελλάδασειρα 2Στίβος στους Θερινούς Ολυμπιακούς Αγώνες 1906 – 110 μέτρα με εμπόδια Ανδρών , sports-reference.com, Ανακτήθηκε 19 Ιουλίου 2015 110 μέτρα με εμπόδιαΆγνωστη1907Πανιώνιοι ΑγώνεςΣμύρνη 1ος 110 μέτρα με εμπόδια αρχαρίων17.8  1ος Άλμα εις μήκος6.141908Ολυμπιακοί ΑγώνεςΛονδίνο, Ηνωμένο Βασίλειο2ος, σειρά 1 100 μέτρα11.9 2ος, σειρά 3110 μέτρα με εμπόδια17.0 1909Πανιώνιοι ΑγώνεςΣμύρνη 1ος 110 μέτρα με εμπόδια17.4 1ος Άλμα εις ύψος άνευ φοράς1.35 

 Παραπομπές 

 Εξωτερικοί σύνδεσμοι 
 Βιογραφικό του Γεωργίου Σκουταρίδη στον Γ.Σ. Τα Παγκύπρια Λευκωσίας

Σκουταρίδης Γεώργιος
Κατηγορία:Άλτες του μήκους
Κατηγορία:Αθλητές στίβου Πανελληνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1906
Κατηγορία:Αθλητές του στίβου στους Θερινούς Ολυμπιακούς Αγώνες 1908
Κατηγορία:Κάτοχοι μεταλλίων του Πανελλήνιου Πρωταθλήματος Στίβου